Útvar hlavného kontrolóra
Mesta Košice

                                                                   S p r á v a
o výsledku kontroly

	 V súlade s oprávnením podľa zákona č. 369/1990 Zb. o obecnom zriadení v znení neskorších zmien a doplnkov a na základe plánu kontrol na II. polrok 2010, vykonal Útvar hlavného kontrolóra mesta Košice v období od 8. 9. 2010 do 30. 9. 2010  kontrolu nakladania s majetkom a vybraných položiek príjmov a výdavkov za rok 2009 na Základnej škole Tomášikova č. 31, Košice. 
	Vykonanou kontrolu nebolo v kontrolovanom subjekte zistené porušenie všeobecne záväzných právnych predpisov ani interných predpisov vydaných na ich základe. V dôsledku toho sa protokol o výsledku kontroly nevypracuje.
           Kontrole boli podrobené výdavky na prevádzkové a kapitálové účely, čerpanie nákladov podľa účtovných skupín pri dodržaní stanoveného finančného plánu, plnenie výnosov a nakladanie s majetkom.

Kontrolou bolo zistené:

I.	Základne údaje

Základné školy (ZŠ) podľa zriaďovateľskej listiny vykonávajú funkciu zabezpečenia výchovno-vzdelávacej práce na úseku základného školstva. Za činnosť zodpovedá riaditeľ ZŠ. Základné školy ako rozpočtové organizácie hospodária s majetkom mesta a finančnými vzťahmi sú napojené na rozpočet mesta Košice. Za čerpanie finančných prostriedkov zodpovedá riaditeľ ZŠ. Za správnosť čerpania výdavkov a finančné hospodárenie s majetkom mesta zodpovedá hospodárka školy.

Vo funkcii riaditeľa ZŠ Tomášikova č. 31, Košice bola v roku 2009 Mgr. R. O. Hospodárku školy počas celého roka 2009 vykonávala E. K., ktorá súčasne vykonávala aj funkciu pokladničky. Funkciu vedúcej školskej jedálne vykonávala M. S., ktorá vykonávala súčasne aj funkciu pokladničky školskej jedálne.

II.	Príjmy a výdavky

Plnenie príjmov a výdavkov v roku 2009 v porovnaní k poslednej úprave rozpočtu udávajú nasledujúce tabuľky (v €):

Položka	Príjmy	Rozpočet	Skutočnosť	Plnenie v %	
212	Príjmy z vlastníctva	9 019	9 018,58	 99,99	
223	Poplatky a platby z predaja služieb	32 775	32 783,25	100,02	
292	Ostatné príjmy (dobropisy)	12 515 	12 515,38	100,00	
200	Bežné príjmy celkom	54 309	54 317,21	100,01	
311	Tuz. bežné granty 	33	33	100,00	
Príjmy celkom	54 342	54 350,21	100,01	

Položka	Výdavky	Rozpočet	Skutočnosť	Plnenie v %	
610	Mzdy, platy a ostatné vyrovnania	556 125,10	556 126,78	100,00	
620	Poistné a príspevky do poisťovne	194 173,90	194 171,25	100,00	
630	Tovary a služby	199 830,00	199 805,51	99,99	
640	Bežné transfery	1 918,00	1 917,26	99,96	
637	Rodinné prídavky	469,00	468,79	100,00	
Výdavky spolu	952 516,00	952 489,59	100,00	
700	Kapitálové výdavky	5 390,00	5390,00	100,00	
Celkom bežné a kapitálové výdavky	957 906,00	957 879,59	99,99	

	Z uvedenej tabuľky vyplýva, že Základná škola stanovené príjmy splnila a výdavky neboli prekročené.

A.	Príjmy

Z celkových príjmov 54 350,21 € predstavujú najväčšiu časť príjmov poplatky za školské kluby v sume 27 722,49 €, príjmy z dobropisov v sume 12 515,38 €, príjmy z prenajatých budov, priestorov a objektov (položka 212) v sume 9 018,58 € a poplatky za stravné v sume 5 060,76 €.

Organizácia sústreďuje všetky príjmy svojho rozpočtu na príjmovom rozpočtovom účte č. 050 404 6002/5600 vedeným v Dexia banke Slovensko, a.s. Základná škola všetky príjmy v roku 2009 odviedla na účet zriaďovateľa mesta Košice (výpis č. 24 zo dňa 31.12.2009 mal nulový zostatok).

Kontrolou nájomných zmlúv o prenájme nebytových priestorov nebolo zistené porušenie Pravidiel prenajímania majetku mesta v školách a školských zariadeniach. V roku 2009 bolo na Základnej škole platných 22 nájomných zmlúv, z toho 18 krátkodobé.  Najväčšiu čiastku z celkovej sumy 9 018,58 € z príjmov za  prenájom NP predstavuje príjem 

za prenájom NP vo výške 2 913,83 € za dlhodobý nájom. Zmluva č. 252052005 bola uzatvorená s nájomcom Ing. arch.  M. D.  Prílohou zmlúv sú aj výpočtové listy pre stanovenie výšky jednotlivých prevádzkových nákladov (teplo voda, elektrina).
 
B.	Výdavky

Z celkovej sumy 952 489,59 € bežných výdavkov prestavujú výdavky na mzdy, platy a ostatné vyrovnania vrátane odvodových povinností (pol. 610, 620 a 640) sumu 752 215,29 €, čo predstavuje 78,97 % z bežných výdavkov. Bežné transfery (pol. 640) predstavujú finančné prostriedky na úhradu nemocenských dávok v sume 1 917,26 €. Ostatné výdavky vo výške 199 805,51 € boli čerpané na položke 630 -  tovary a služby a to nasledovne:

Položka	Výdavky	Rozpočet	Skutočnosť	Plnenie v %	
631 001	Cestovné	170,50	170,48	99,99	
632	Energia, voda	121 056,00	121 056,14	100,00	
633	Materiál a služby	20 216,50	20 216,61	100,00	
635	Rut. a štan. údržba	20 428,00	20 427,32	100,00	
637	Ostatné tovary a služby	37 959,00	37 934,96	99,94	
630	Tovary a služby	199 830,00	199 805,51	99,99	

Nákup tovarov a zabezpečenie služieb základná škola zabezpečovala v zmysle § 102 zákona č. 25/2006 Z. z. o verejnom obstarávaní zákaziek s nízkymi hodnotami a realizovaný formou prieskumu trhu. Kritériom výberu dodávateľa bola vždy najnižšia cena.
Najväčšia čiastka za nákup tovaru v roku 2009  bola na nákup plynového kotla v sume 5 390 €, ktorý zabezpečovala v zmysle zákona č. 25/2006 Z. z. o verejnom obstarávaní.
Základná škola má vydanú smernicu pre verejné obstarávanie tovarov, služieb a verejných prác zo dňa 31. 12. 2008.
Kontrolou účtovných dokladov nebolo zistené neefektívne vynakladanie finančných prostriedkov. Tieto boli vynaložené na krytie nevyhnutných potrieb.
	Všetky doklady mali svoje náležitosti, tak ako to ukladá zákon č. 431/2002 Z. z. o účtovníctve. Účtovníctvo bolo vedené v súlade so zákonom č. 502/2001 Z. z. o finančnej kontrole.
Rozpočet bol čerpaný v súlade so zákonom č. 583/2004 Z. z. o rozpočtových pravidlách. Základná škola má vydanú smernicu pre výkon finančnej kontroly zo dňa 2. 1. 2008.
	Základná škola má pre svoje činnosti zriadené dve pokladnice. Jedná slúži pre potreby školy a druhá pre potreby jedálne. Vedenie pokladničnej agendy a výkon pokladničných operácií zabezpečuje v pokladnici ZŠ hospodárka školy a v školskej jedálne vedúca jedálne. Kontrolou vedenia pokladničných kníh bolo zistené, že pokladničné knihy sa vedú dvojako a to prepisovou formou a elektronicky.
Kontrolou pokladničných (príjmových a výdavkových) dokladov za kontrolované obdobie nebolo zistené porušenie zákona č. 431/2002 Z. z. o účtovníctve. Účtovná jednotka 

inventarizuje peňažné prostriedky 4-krát za účtovné obdobie v zmysle § 29 ods. 3 zákona o účtovníctve. 

         Základná škola postupu je v zmysle Zásad o obehu účtovných dokladov zo dňa 31. 12. 2008. 

III.	Inventarizácia majetku

Ročná inventarizácia majetku a záväzkov bola vykonaná v roku 2009 na základe príkazu riaditeľky  základnej školy zo dňa 10. 12. 2009 k  termínu 31. 12. 2009. Fyzická inventarizácia nehmotného, hmotného majetku, ako aj inventarizácia záväzkov, pohľadávok, finančných účtov bola vykonaná k 31. 12. 2009. Na inventarizácii majetku bola menovaná inventarizačná komisia. Z dokladov predložených ku kontrole – zápisov inventarizačných komisii vyplýva, že neboli zistené rozdiely medzi účtovným a fyzickým stavom.

Stav záväzkov a pohľadávok bol nasledovný:
Pohľadávky                                 Skutočný stav            Účtovný stav            Rozdiel
Nedoplatky Školskej jedálne                 422,93 €		   422,93 €	           0 €

Záväzky                                       Skutočný stav            Účtovný stav           Rozdiel
Záväzky zo SF		             2 556,78 €		 2 556,78 €	           0 €
Neuhradené faktúry dodávateľov ZŠ	              –		        –	     	           0 €
Neuhradené faktúry dodávateľov ŠJ		 –		        –	     	           0 €
Záväzky voči zamestnancom	41 373,42 €	41 373,42 €	  0 €
Záväzky voči poisťovniam	24 315,42 €	24 315,42 €	  0 €
Ostatné priame dane	  4 336,53 €	  4 336,53 €	  0 €
Zrážky z miezd	  2 375,85 €	  2 375,85 €	  0 €
Preplatky stravného ŠJ                             306,10 €                 309,10 €                   0 €
	
	Inventarizáciou bolo zistené, že stav finančných prostriedkov v peňažnom ústave súhlasí so stavom vedenej v účtovnej evidencii.
Účtovná  jednotka vykonala inventarizáciu majetku a záväzkov v súlade s § 29 a § 30 zákona č. 431/2002 Z. z. o účtovníctve.

Košice, 1. 10. 2010

                                                                                 Ing. Hana Jakubíková
                                                                            Hlavný kontrolór mesta Košice